Նախարարը ողջունեց երիտասարդներուն Արցախ այցելութիւնը, գոհունակութիւն յայտնեց, որ երիտասարդները հետաքրքրուած են Արցախի մէջ տեղի ունեցող հոլովոյթներով եւ յոյս յայտնեց, որ այցելութեան ընթացքին անոնք կը ստանան օգտակար տեղեկութիւններ: Նախարարը ներկայացուցած է Արցախի տագնապին էութիւնը, կարեւոր նկատելով Արցախի ժողովուրդին ինքնորոշման իրաւունքը: «Մենք այսօր ունինք կայացած պետական հաստատութիւններ, որոնք ի վիճակի են ապահովելու ժողովուրդին զարգացումը անվտանգութեան պայմաններուն մէջ», ըսաւ Մասիս Մայիլեան եւ աւելցուցած, որ Արցախը կողմնակից է, որ բոլոր վէճերը լուծուին բանակցութիւններու սեղանի շուրջ, խաղաղ ճամբով: